GeeKontak Opleiding en Toerusting
Doxa Deo Kameeldrift bied elke kwartaal 'n verskeidenheid van prosesse aan. Ons Facebook bladsy word op hoogte gehou met alles wat ons aanbied. Besoek ons gerus daar: https://www.facebook.com/NoordKampus/
Het jy onlangs 'n oorgawe gemaak en Christus as jou verlosser en saligmaker aangeneem? Ons wil jou graag bemagtig in die pad vorentoe. Kliek hier vir 'n boekie wat jou sal begelei op jou nuwe lewensreis. Ons as Doxa Deo Kameeldrift Span wil egter ook graag saam met jou die pad stap. Kontak ons kantoor of stuur 'n epos [email protected] vir 'n afspraak met een van ons spanlede.
EK IS NUUT – INTREE-PROSES VIR NUWE VENNOTE (LIDMATE)
Wil jy graag deel word van die Doxa Deo Kameeldrift familie? Elke kwartaal is daar 'n groot "ken-mekaar" aand waar ons as Doxa Deo Kameeldrift Span JOU wil leer ken en jou laat inskakel as 'n Vennoot van hierdie kampus. Indien jy graag 'n vennoot wil word, hoef jy egter nie te wag vir so 'n aand nie, jy kan ook by die span kom kuier deur 'n afspraak te maak met Martha, waar sy jou deur die hele proses gaan vat, met 'n heerlike koppie koffie in die hand!
Wat is my doel op aarde en waar pas ek in die liggaam van Christus in? Wat is die 'next steps' na my bediening en is ek tans op die regte plek in my loopbaan?
Elkeen van ons wil weet wat God se argiteksplan oor ons lewens is, waar ons in die liggaam van Christus inpas en hoe ons 'n verskil kan maak deur ons unieke passies uit te leef. "Ontdek Jou Plek" is 'n uitgebreide proses wat jou begelei om te ontdek wat God in jou geplaas het en hoe om dit te gebruik om tot 'n lewe van vervulling te kom. Vrae soos "hoe lyk my geestelike kompas", "waarvoor kan ek my talente gebruik" en "wat op aarde maak ek hier" word in hierdie proses deurgewerk. Daar is ook aspekte van God se stem, hoe jy Hom ervaar en hoe Hy met jou praat. Ons wil jou graag bemagtig en geleenthede skep binne Doxa Deo Kameeldrift waar jy jou skeppingsdoel ken ontdek en uitleef. Vir meer inligting kontak Martha Jansen van Rensburg.
Gawes in Aksie is 'n kursus wat jou toerus om meer te verstaan rondom die werking van die Heilige Gees, asook jou gawes van die Heilige Gees te ontdek. 'n Reis met Woord-fondasie, kleingroep-werk en praktiese aktiverings in die bonatuurlike. Die hartklop daarvan is om jou in 'n vriendskap met die Heilige Gees te begelei om sodoende jou unieke gawes en die gawes van die Heilige Gees te beoefen. Vir meer inligting, kontak Martha Jansen van Rensburg.
Grace for Life is 'n groeiproses wat mense begelei na gesonde menswees. Van die kern fokusareas gedurende hierdie groeiproses is onder andere die belangrikheid van vergifnis, hoe "reuse" ons perspektief kan verduister en hoe die seer en teleurstellings van die verlede ons kan terughou om voluit te lewe. Kontak die Life Centre .
Hierdie toerustingsproses is 'n geleentheid waar jy prakties leer hoe om sekere "tools" te gebruik om die Bybel op 'n nuwe en vars manier te ontdek. Die kursus is so geskryf dat jy na die tyd kan wegstap met nuwe metodes wat jy in jou daaglikse stiltetye kan gebruik om die Woord te ontdek in die openbaringskrag waarvoor dit vir ons gegee is. Kontak ons kantoor vir meer inligting.
Dit is 'n 4-week kursus vir getroudes om hul huweliksfondasies gesond te bou. Kontak Mona by [email protected]
Ons huwelike tel! Dit is so lekker om een keer 'n kwartaal te kom en kwaliteit belegging in jou huwelik te kan maak. Ons huweliksbelegging-geleenthede is altyd romanties met fantastiese sprekers wat relevante onderwerpe aanspreek. Kom bederf jou Liefie en belê in julle huwelik.
Kindertoesig is ook beskikbaar sodat ons kwaliteit tyd saam kan spandeer sonder om oor die kinders te bekommer. Vir meer inligting, kontak [email protected]
Elke ouer het vrae en het 'n behoefte om hulle kinders "reg" groot te maak. Daarom bied ons hierdie kursus aan. Dit is ook die voorbereiding vir Kindertoewyding en word oor 4 Woensdagaande aangebied. Vir meer inligting, kontak Müller Crauwcamp.
Matt 9:37,38 [Amp]Then He said to His desciples, The harvest is indeed plentiful, but the laborers are few. So pray to the Lord of the harvest to force out and thrust laborers into His harvest.
Dit help vroue wat nooit gedink het hulle kan leiers wees nie, hulself sien as leiers in die samelewing om mense na Jesus Christus te lei. Propel is ook 'n geleentheid waar daar in jou as leier se lewe belê word. Kom, beweeg in jou passie, potensiaal en doel waarvoor God jou geskep het! Kontak Riana Momberg.
Vir meer inligting, kontak Henning Kriel.
Psalm 96:6 (Msg) "Royal splendour radiates from Him, a powerful beauty sets Him apart." Radiance is 'n unieke 7-maande kursus vir studente- en jong volwasse vroue tussen 19 en 35 met die visie van "Reflecting my King!". Gedurende Radiance, kom beleef jou Koning se "royal splendour" en mag jy, deur Hom te reflekteer, 'n "powerful beauty" in hierdie lewe wees.